|  |
| --- |
| ***«Hatrið mun sigra»***  Song av Hatari |
|  |
| **Land** | Island |
| **Språk** | Islandsk |
| **Utgjeve** | 27. januar 2019 |
| **Innspelt** | 2018 |
| **Sjanger** | Techno, industriell, EDM |
| **Lengd** | 02:58 |
| **Selskap** | Ríkisútvarpið |
| Låtskrivar(ar) | Einar Hrafn Stefánsson, Klemens Nikulásson Hannigan, Matthías Tryggvi Haraldsson |
| **Produsent** | Svikamylla ehf. |
|
|

**«Hatrið mun sigra»** (norsk omsetjing 'hatet vil sigra') er ein islandsk song frå 2019 av performance-bandetHatari. Songen er skriven av dei tre bandmedlemmane Einar Hrafn Stefánsson, Klemens Nikulásson Hannigan og Matthías Tryggvi Haraldsson. Laurdag 2. mars 2019 vann songen *Söngvakeppnin 2019*, den islandske uttakinga til Eurovision Song Contest. Songen var det islandske bidraget i Eurovision Song Contest 2019 i Tel Aviv i Israel, der han kom på tiandeplass i finalen.

Om songen
---------

Bandet Hatari er kjend for sine samfunnskritiske performance-aktige liveframsyningar og BDSM-inspirerte scenekostyme. Hatari skildrar seg sjølve som ein «anti-kapitalistisk-, BDSM-, techno- og performancekunst-gruppe». Tittelen «Hatrið mun sigra» kan omsetjast til «Hatet vil sigra» på norsk. Bandet har uttalt at dei har som mål å avskaffa kapitalismen, og at den samfunnskritiske teksta er eit «ledd i denne planen».

Teksta tek òg opp framveksten av høgreradikalisme i Europa og falske nyhende på internett. Delar av teksta går som følgjer: «Hatrið mun sigra. Evrópa hrynja, vefur lyga. Rísið úr öskunni, sameinuð sem eitt» (*Hatet vil sigra*. *Europa kollapsar, nettet lyg. Stig opp frå oska, sameinte som eitt*).

### Eurovision Song Contest

I januar 2019 vart Island trekt til å deltake i semifinale 1 av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Island hadde startnummer 13. «Hatrið mun sigra» vart blant dei ti beste i semifinalen og kvalifiserte seg dimed til finalen laurdag 18. mai. I finalen kom songen på tiandeplass av 26 bidrag.

Listeplasseringar
-----------------

| Liste (2019) | Høgaste
plassering |
| --- | --- |
|  Island (RÚV) | 1 |
|  Litauen (AGATA) | 17 |

Referansar
----------

1. ↑  «Bondage-Synth-Punk Trio Hatari Announce Final Gig After Failing To Dismantle Capitalism». Fröken Ltd. Henta 10. februar 2019.
2. ↑  «Hatari win Iceland's ticket for Eurovision!». EBU. 2. mars 2019. Henta 3. mars 2019.
3. ↑  «Iceland: Hatari wins Söngvakeppnin 2019 with "Hatrið mun sigra"». 2. mars 2019. Henta 3. mars 2019.
4. ↑  «Hatari fulltrúi Íslands í Eurovision». Morgunblaðið. 2. mars 2019. Henta 3. mars 2019.
5. ↑  «Hatari - Hatrið mun sigra lyrics» (på engelsk). Henta 3. mars 2019.
6. ↑  «Hatari - Hatrið mun sigra lyrics + Norwegian translation» (på engelsk). Henta 3. mars 2019.
7. ↑  «First Semi-Final of Tel Aviv 2019». EBU. Henta 7. mai 2019.
8. ↑  «First Semi-Final: 10 acts qualify for Eurovision 2019 Grand Final». 14. mai 2019. Henta 15. mai 2019.
9. ↑  «Grand Final of Tel Aviv 2019». EBU. mai 2019. Henta 26. mai 2019.
10. ↑  «Vinsældalisti Rásar 2» (på engelsk). Henta 2. april 2019.
11. ↑  «Savaitės klausomiausi (TOP 100)» (på litauisk). AGATA. 24 May 2019. Arkivert frå originalen 9 October 2019. Henta 3 December 2019.

* *Denne artikkelen bygger på «Hatrið mun sigra» frå Wikipedia på bokmål, den 10. januar 2021.*